PolyAgent/wiki_georgian_en_parallel_20231101 huggingface dataset:
აგლუტინაციური ენები

აგლუტინაციური ენები (შეწებება) — ენები, რომლებშიც სიტყვათცვლილება ხდება აგლუტინაციის გზით. გამორიცხული არ არის აგლუტინაციურ ენებში დადასტურდეს ფლექსიური ან ანალიზური ენებისთვის დამახასიათებელი წყობა, ანდა პირიქით სხვა ტიპის ენებში დაიძებნოს აგლუტინაციის შემთხვევები. მაგალითად, ქართულში ფუძედრეკადი ზმნებისთვის (თვით სიტყვა დრეკაც დრეკადია: ვდრეკ - ვდრიკე) დამახასიათებელია ფუძის ფლექსია; ძველ ქართულში გვხვდება ანალიზური წყობაც, მაგალითად, აბრაჰამ შვა ისააკ (სუბიექტი და ობიექტი არაა გარჩეული მორფოლოგიურად)
მორფოლოგიური ტიპოლოგიის მიხედვით აგლუტინაციურია ენა, რომელშიც ყოველი გრამატიკული მნიშვნელობა ერთი ფონეტიკური ფორმით გამოიხატება, მორფემები ფუძის შემდეგ ერთიმეორის გვერდითაა განლაგებული და სიტყვა ადვილად იშლება შემადგენელ ნაწილებად. ენათა ეს ტიპი სინთეზურ ენებს განეკუთვნება.
ტერმინი აგლუტინაციური ენა 1836 წელს შემოიტანა გერმანელმა ენათმეცნიერმა ვილჰელმ ფონ ჰუმბოლდტმა.
აგლუტინაციური ენების კლასიკურ მაგალითს თურქული წარმოადგენს, რომელშიც ერთი სიტყვის ფარგლებში მრავალი მორფემის თავმოყრაა შესაძლებელი. ამავე ტიპს ეკუთვნის ალთაური, ფინურ-უნგრული, ქართველური, მთის იბერიულ კავკასიური ენები, ამერიკელ ინდიელთა ენების ნაწილი, ზოგიერთი აფრიკული ენა, კორეული, იაპონური, ესპერანტო.
იხილეთ აგრეთვე
აგლუტინაცია
მორფოლოგიური ტიპოლოგია
ლიტერატურა
სქოლიო
ენათმეცნიერება
ლიან მორიარტი

ლიან მორიარტი (დ. 15 ნოემბერი, 1966) — ავსტრალიელი ავტორი. მწერალ ჟაკლინ მორიარტის უფროსი და.
კარიერა
სკოლის დასრულების შემდეგ მორიარტი რეკლამირებასა და მარკეტინგს სწავლობდა. შემდეგ მცირე ხნით საკუთარი კომპანია ჰქონდა, რის შემდეგაც თავისუფალ სარეკლამო ქოფირაითერად დაიწყო მუშაობა. 2004 წელს მაკკუორის უნივერსიტეტში მაგისტრის ხარისხის მოპოვების შემდეგ მისი პირველი რომანი სამი სურვილი გამოქვეყნდა.
დღეისთვის ლიან მორიარტს რვა რომანი აქვს გამოქვეყნებული. იგი სიდნეიში, თავის ქმართან, ადამთან (ყოფილ ტასმანიელ ფერმერთან) ერთად ცხოვრობს და ორი შვილი ჯორჯი და ანნა ჰყავს.
მისი რომანის დიდი პატარა ტყუილები მიხედვით HBO-მ სატელევიზიო სერიალი გადაიღო, რომელშიც რიზ უიზერსპუნი, ნიკოლ კიდმანი, შეილინ ვუდლი, ლაურა დერნი, ზოი კრავიცი და ალექსანდერ სკარშგორდი მონაწილეობენ. სერიალის პრემიერა 2017 წლის 19 თებერვალს გაიმართა.
მორიარტის რომანის ქმრის საიდუმლო მიხედვით ფილმის გადაღებაა დაწყებული. 2013 წელს რომანზე უფლებები CBS Films-მა შეიძინა. მისი ბოლო რომანის, ცხრა სრულყოფილი უცნობი მიხედვით სატელევიზიო სერიალის გადაღება იგეგმება..
რესურსები ინტერნეტში
ლიან მორიარტის საიტი
ლიან მორიარტის ბლოგი
სქოლიო
დაბადებული 15 ნოემბერი
დაბადებული 1966
ავსტრალიელი მწერლები
მწერალი ქალები
ავსტრალიელი ქალი რომანისტები
ავსტრალიელი საბავშვო მწერლები
Quercus lobbii

Quercus lobbii — ორლებნიანთა კლასის ხე წიფლისებრთა ოჯახიდან. გავრცელებულია ჩინეთსა და ინდოეთში.
იხილეთ აგრეთვე
მარადმწვანე მუხა
რესურსები ინტერნეტში
მუხა
მილეტის სკოლა

მილეტის სკოლა — ძველი ბერძნული ფილოსოფიის პირველი გულუბრყვილო მატერიალისტური სკოლა. წარმომადგენლები არიან: თალესი, ანაქსიმანდრე, ანაქსიმენე (სახელწოდება მიიღო იონიის ქალაქ მილეტის მიხედვით).
მილეტის სკოლით ფაქტობრივად იწყება ძველი ბერძნული ფილოსოფია, რადგან იგი თვალხილული მოვლენების მრავალფეროვნების მიღმა ეძიებდა მათგან განსხვავებულ საგანთა არსს. მილეტის სკოლა სამყაროს ცოცხალი მთელის სახით განიხილავდა. ცოცხალსა და არაცოცხალს, ფსიქიკურსა და ფიზიკურს განასხვავებდა მხოლოდ მეტ-ნაკლები გასულიერების მიხედვით.
თვით გასულიერებას (სული) მილეტის სკოლა მიიჩნევდა პირველადი ნივთიერების ფაქიზ და მოძრავ სახეობად.
მილეტის სკოლამ დიდი გავლენა მოახდინა ძველი ბერძნული მატერიალისტური ფილოსოფიის შემდგომ განვითარებაზე.
ლიტერატურა
ფილოსოფია
სიუ ფენესი

სიუ ფენესი — დაიბადა ავსტრალიაში 1968 წლის 25 ივლისს, შემდგომში მოღვაწეობა გააგრძელა ამერიკაში. ის არის დამფუძნებელი და თავმჯდდომარე ორგანიზაციის "WeAre8", ასევე უმსხვილესი აქციონერი Standard Media Index (SMI)-ის და მისი ყოფილი აღმასრულებელი დირექტორი. იგი ასევე არის შპს Frontiers Group-ის დამფუძნებელი და მონაშის უნივერსიტეტის თანამშრომელი.
ადრეული წლები
სიუ ფენესი დაიბადა მელბურნში, ავსტრალიაში. 1989 წელს ჩაირიცხა მონაშის უნივერსიტეტში, სადაც ის გახდა პირველი სტუდენტი, რომელმაც მონაწილეობა მიიღო მათ საერთაშორისო პროგრამაში. ფენესიმ მოგვიანებით დააარსა პროგრამა - Global Discovery.
კარიერა
1989 წელს, უნივერსიტეტში სწავლის განმავლობაში ფენესიმ დააარსა MM Communications, რომელიც წარმოადგენს დასპონსორების საერთაშორისო პროგრამას. პროგრამას100-ზე მეტი მონაწილე ჰყავდა და 4 სახელმწიფოში ჰქონდა ოფისი. კომპანია 2000 წელს შეიძინა Omnicom-მა
2001 წელს ფენესიმ დააარსა Frontiers Group, რომელიც წარმოადგენს ტექნოლოგიებზე ორიენტირებულ სპორტულ და გასართობ კომპანიას, რომელიც აწარმოებდა მოლაპარაკებებს 2002 წლის მსოფლიო ჩემპიონატის სატელევიზიო/ციფრული უფლებების შესახებ და ასევე ხელმძღვანელობდა ცხოვრების სტილის სატელევიზიო პროგრამას ჩინეთში. კომპანიამ ასევე აწარმოა მოლაპარაკებები დასავლურ მიუზიკლებზე: კატები და ლეს უბედურები, რომელიც უნდა გამართულიყო ჩინეთში.
2009 წელს ფენესიმ დააარსა Standard Media Index (SMI) და გახდა მისი აღმასრულებელი დირექტორი. აღნიშნულ კომპანიას იგი 2014 წლამდე ხელმძღვანელობდა. SMI წარმოადგენს მსოფლიოში აღიარებული მონაცემთა აგრეგაციის მედია ბიზნესს ინდუსტრიაში. ჩრდილოეთ ამერიკაში, APAC და ევროპაში მოქმედი SMI ითვლება სარეკლამო ინტელექტის უდიდეს გლობალურ წყაროდ მედიისა და ფინანსური კომპანიებისათვის, როგორებიცაა:NBC, Disney, News Corporation, Google, Warner Media, CBS, UBS, Goldman Sachs, Deutsche Bank და კრედიტ სუისი .
ფენესი ასევე არის WeAre8-ის სახალხო პლატფორმის დამფუძნებელი და აღმასრულებელი დირექტორი. WeAre8 არის B-Corp ორგანიზაცია, რაც გულისხმობს იმას, რომ ის დამოწმებულია B Lab-ის მიერ სოციალური და გარემოსდაცვითი მუშაობის, გამჭვირვალობისა და ანგარიშვალდებულების მაღალი სტანდარტების დასაკმაყოფილებლად. სიუ ხელმძღვანელობს მისიას, გადაამისამართოს მილიარდობით სარეკლამო დოლარი, რომელიც გადადის სოციალურ პლატფორმებზე ხალხისა და პლანეტისაკენ, ეს ყველაფერი რეკლამის ტრანსფორმაციული შედეგების მიწოდებისათვისაა განკუთვნილი . WeAre8-მ შექმნა სოციალური მედიის მომავალი და ის საშუალებას აძლევს ადამიანებს დაიბრუნონ თავიანთი ეკონომიკური შესაძლებლობები რეკლამების ყურებით დღეში მხოლოდ 2 წუთის განმავლობაში და დაფასდნენ და აუნაზღაურდეთ დახარჯული დრო. მრავალი ცნობილი სახე იყენებს WeAre8-ს და ქმნიან საუკეთესო კონტენტს, რათა მოიზიდონ ხალხი მარტივი სახალისო მოქმედებების განსახორციელებლად და დადებითად იმოქმედონ სამყაროზე. WeAre8-ის ინვესტორებს შორისაა: Rio Ferdinand, Channel 4 და Centerstone Capital და 2022 წლის მარტში WeAre8-მა ხელი მოაწერა სავაჭრო ხელშეკრულებას მედია სააგენტო Dentsu-სთან დიდ ბრიტანეთსა და ირლანდიაში.
სქოლიო
სოციალური მედია
დაბადებული 1968
გილერმო ვილიეგასი

გილერმო ვილიეგასი (დ. 1823, ვალენსია, ვენესუელა — გ. 21 მარტი, 1907, იქვე ) — ვენესუელელი პოლიტიკური მოღვაწე. ვენესუელის სამგზის პრეზიდენტის მოვალეობის შემსრულებელი 1868–1869, 1870 და 1892 წლებში. ვენესუელის ორგზის საგარეო საქმეთა მინისტრი 1863–1864 და 1868–1869 წლებში.
რესურსები ინტერნეტში
Guillermo Tell Villegas
Biography of the Foreign Affairs Ministry
ვენესუელის პრეზიდენტები
ვენესუელელი პოლიტიკოსები
დაბადებული 1823
გარდაცვლილი 21 მარტი
გარდაცვლილი 1907
ნევსკი-პარკლესხოზი

ნევსკი-პარკლესხოზი — სოფელი სვერდლოვის საქალაქო დასახლებაში, ლენინგრადის ოლქში. ნევსკი-პარკლესხოზის ადგილას არსებული პირველი დასახლება ჯერ კიდევ 1500 წლით დათარიღებულ წიგნშია მოხსენიებული, ეს იყო ორი სოფელი ვალიტოვო, მდინარე ვარვისტის ნაპირას. ეს დასახლებები არსებობდა XVIII საუკუნის დასაწყისამდე. სოფელი — ნევსკი-პარკლესხოზი მდებარეობს მდინარე ნევის ნაპირას, ნევის ტყე-პარკის მახლობლად.
მოსახლეობა
სქოლიო
ლენინგრადის ოლქის დასახლებული პუნქტები
ჟინვალის ხიდის ბურჯი

ჟინვალის ხიდის ბურჯი — არქიტექტურული, არქეოლოგიური ძეგლი დუშეთის მუნიციპალიტეტში, ყოფილ სოფელ ჟინვალში, მდინარე არაგვის მარჯვენა ნაპირზე. ამჟამად დაფარულია წყლით. ხიდი აგებული იყო XII საუკუნეში, მოქმედებდა XIV საუკუნის ბოლომდე. 1973 წელს გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ჟინვალის არქეოლოგიურმა ექსპედიციამ. შემორჩენილი იყო აგურითა და თლილი ქვით ნაგები ბურჯი. ბურჯთან ახლოს გამოვლინდა რაღაც ნაგებობის ჩრდილო-აღმოსავლეთ კუთხე. აღმოჩნდა ლეგა ნაცრისფერი კერამიკის ფრაგმენტები. მოპოვებული მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
ელენე სალუქვაძე

ელენე სალუქვაძე (დ. 25 თებერვალი, 1959, თბილისი) — ქართველი გეოგრაფი და მეცნიერი.
ბიოგრაფია
1982 წელს დაამთავრა თბილისის პედაგოგიური უნივერსიტეტის საბუნებისმეტყველო ფაკულტეტი გეოგრაფია-ბიოლოგიის სპეციალობით. 1986 წელს გაიარა ასპირანტურის კურსი ვახუშტი ბაგრატიონის გეოგრაფიის ინსტიტუტში, სპეციალობა — „ფიზიკური გეოგრაფია, ლანდშაფტების გეოფიზიკა და გეოქიმია“.
1986-1993 წლებში საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის ფიზიკური გეოგრაფიის განყოფილების უმცროსი მეცნიერ-თანამშრომელი; 1993 წელს ლანდშაფტმცოდნეობის განყოფილების უფროსი მეცნიერ-თანამშრომელი; 1993-2006 წლებში ფიზიკური გეოგრაფიის განყოფილების უფროსი მეცნიერ-თანამშრომელი, სამეცნიერო სემინარის სწავლული მდივანი; 2006-2012 წლებში უფროსი მეცნიერ-თანამშრომელი, სამეცნიერო საბჭოს სწავლული მდივანი; 2012 წლიდან ვახუშტი ბაგრატიონის გეოგრაფიის ინსტიტუტის დირექტორის მოადგილე. 1993-1994 წლებში თბილისის 6-ე გიმნაზიის გეოგრაფიის მასწავლებელი; 1998-2006 წლებში თბილისის სულხან-საბა ორბელიანის სახელობის სახელმწიფო პედაგოგიური უნივერსიტეტის გეოგრაფიის კათედრის დოცენტი; 1999-2003 წლებში — თბილისის სახელმწიფო უნივერსიტეტის სოხუმის ფილიალის გეოგრაფიის კათედრის დოცენტი; 2007-2011 წლებში ილია ჭავჭავაძის სახელმწიფო უნივერსიტეტის მოწვეული ლექტორი; 2014 წლიდან თბილისის სახელმწიფო უნივერსიტეტის სოცალურ და პოლიტიკურ მეცნიერებათა ფაკულტეტის მოწვეული ლექტორი. გამოქვეყნებული აქვს სამეცნიერო ნაშრომები. გეოგრაფიის დოქტორი.
საკანდიდატო დისერტაციის თემა — დაიცვა 1993 წელს „მსხვილი სამრეწველო ცენტრების საგარეუბნო ზონების ლანდშაფტურ-ეკოლოგიური ანალიზი რაციონალური ბუნებათსარგებლობის მიზნით (ქალაქების თბილისისა და რუსთავის მაგალითზე)“.
ორგანიზაციის წევრი
ალ ჯავახიშვილის სახელობის საქართველოს გეოგრაფიული საზოგადოება, სამეცნიერო საბჭოს წევრი
ბიბლიოგრაფია
საქალაქო აგლომერაციების ლანდშაფტური დაგეგმარების მეთოდოლოგია: (თბილის-რუსთავის მაგალითზე) (თანაავტორი), თბ., დანი, 2017, გვ. 286 — ISBN: 9789941099380
თიანეთის მუნიციპალიტეტის აგროკლიმატური პოტენციალი (თანაავტორი), თბ., ივანე ჯავახიშვილის სახ. თბილისის სახელმწ. უნ-ტი, ვახუშტი ბაგრატიონის გეოგრაფიის ინ-ტი, 2016, გვ. 116 — ISBN: 9789941090356
ზოგადგეოგრაფიულ ტერმინთა ენციკლოპედიური ლექსიკონი (თანაავტორი), თბ., თბილ. უნ-ტის გამ-ბა, 2014, გვ. 447 — ISBN: 9789941133169
თბილისის და მისი შემოგარენის ბუნებრივი გარემოს ტრანსფორმაცია (თანაავტორი), თბ., პოლიგრაფი, 2008, გვ. 158
ლიტერატურა
ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 226;
რესურსები ინტერნეტში
დაბადებული 25 თებერვალი
დაბადებული 1959
ქართველი გეოგრაფები
თბილისში დაბადებულები
Lsof

Lsof
ბრძანება lsof აჩვენებს გახსნილ ფაილებს რომლებიც გამოყენების პროცესშია.
იგი აჩვენებს გამოყენებულ ფაილს და აგრეთვე პროცესს (პროგარმას), რომელიც მას იყენებს.
ფაილი შეიძლება იყოს ნებისმიერი იუნიქსის ფაილი: ჩვეულებრივი ფაილი, პაიპი, ქსელის სოკეტი ან მოწყობილობის აღწერის ფაილი.
მაგალითი
# lsof /var
COMMAND PID USER FD TYPE DEVICE SIZE/OFF NODE NAME
syslogd 350 root 5w VREG 222,5 0 440818 /var/adm/messages
syslogd 350 root 6w VREG 222,5 339098 6248 /var/log/syslog
cron 353 root cwd VDIR 222,5 512 254550 /var -- atjobs
რესურსები ინტერნეტში
lsof manpage on www.netadmintools.com
Lsof FAQ
Sam Nelson's PCP script, an alternative to "lsof -i" for Solaris.
Troubleshooting Running Systems with lsof
იუნიქსი
სტანდარტული იუნიქსის პროგრამები
იბნ ქემალი

იბნ ქემალი, შამსუდდინ აჰმედ ბენ სულეიმანი (დ. 1468 — გ. 1534) — ოსმალეთის სახელმწიფო მოღვაწე. დაწინაურდა სულთნების ბაიზიდ II-ისა და სულეიმან კანუნის დროს. იყო ღრმად განსწავლული ისლამმცოდნეობაში, პოეზიაში, ისტორიაში. სულთან ბაიაზიდ II-ის ბრძანებით დაწერა ოსმალო სულთნების ისტორია („Tevarih-I Al-I Osman“), სულ რვა წიგნი. შემდეგში მან მეცხრე და მეათე წიგნებიც შეადგინა, სადაც გადმოსცა სელიმ I-ისა და სულეიმან I-ის საქმიანობა. მეშვიდე დავთარში აღწერილია ბაიაზიდ II-ის მოღვაწეობა. მასში ავტორი დაწვრილებით განიხილავს ოსმალთა დაპყრობით ომებს, მოჰყავს მთელი რიგი ცნობები საქართველოში ოსმალთა ლაშქრობების შესახებ. საგანგებოდ აღწერს საქართველოს მოსაზღვრე ტერიტორიებს, განსაკუთრებით ტრაპიზონის მომიჯნავე ადგილებს, აღნიშნავს საქართველოს საზღვრების სიახლოვეს და სხვ.
ლიტერატურა
შენგელია ნ., XV–XIX საუკუნეების საქართველოს ისტორიის ოსმალური წყაროები, თბ., 1974
სქოლიო
ოსმალეთის იმპერიის ისტორიკოსები
Olivedos, Paraíba

Olivedos, Paraíba
Olivedos is a municipality in the state of Paraíba in the Northeast Region of Brazil.
See also
List of municipalities in Paraíba
References
Municipalities in Paraíba
მაქსიმოვკა (მოლდოვა)

მაქსიმოვკა (მოლდოვა)
მაქსიმოვკა — სოფელი მოლდოვაში, ანენი-ნოის რაიონში. მდებარეობს ზღვის დონიდან 155 მეტრზე. 2004 წლის მონაცემებით, მოსახლეობა 1 783 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ანენი-ნოის რაიონის სოფლები
დივერგენცია

დივერგენცია
ვექტორულ აღრიცხვაში დივერგენცია არის ვექტორული ოპერატორი რომელიც არის სკალარული სიდიდე და ახასიათებს ვექტორული ველის წყაროს მოცემულ წერტილში. უფრო კონკრეტულად, დივერგენცია წარმოადგენს მოცემული წერილის ინფინიტეზიმალური (უსასრულოდ მცირე) არიდან გარეთ მიმართული ნაკადის მოცულობით სიმკვრივეს.
განმარტება
ვექტორული F ველის დივერგენცია რაიმე p iწერტილში განიმარტება როგორც ამ წერტილის მომცველი რაიმე გლუვი F ზედაპირის გამჭოლი ნაკადისა და ამ ზედაპირით შემოსაზღვრული V მოცულობის ფარდობის ზღვარს, როდესაც V მოცულობა მიისწრაფის ნულისკენ, ანუ
სადაც |V | არის V მოცულობა, S(V) არის ამ მოცულობის შემოსაზღვრელი ზედაპირი V, ხოლო ინტეგრალი წარმოადგენს ზედაპირული ინტეგრალი სადაც n არის ზედაპირიდან გარეთ მიმართლი ნორმალი (ერთეულოვანი ვექტორი). შედეგი, div F, წარმოადგენს p წერტილის მდებარეობის ფუნქციას.
ფიზიკაში ვექტორული ველს ნულოვანი დივერგენციით უკუმშვადი, ან სოლენოიდალური ეწოდება. ასეთი ველისთვის ნებისმიერი ჩაკეტილი ზედაპირის გამჭოლი ნაკადი ნულის ტოლია.
დივერგენცია დეკარტის კოორდინატთა სისტემაში
ვთქვათ x, y, z ქმნიან დეკარტის კოორდინართა სისტემას სამგანზომილებიან ევკლიდეს სივრცეში, და ვთქვათ i, j, k არიან შესაბამისი ბაზისის ერთეულოვანი ვექტორები.
რაიმე უწყვეტად წარმოებადი F = U i + V j + W k ვექტორული ველის დივერგენცია განისაზღვრება როგორც:
მიუხედავად იმისა, რომ ეს განმარტება გამოსახულია კონკრეტულ კოორდინატთა სისტემაში იგი ინვარიანტულია ორთოგონალური გარდაქმნები მიმართ.
დივერგენციია მიღებული აღნიშვნაა ∇·F, სადაც წერტილი აღნიშნავს სკალარულ ნამრავლს.
უწყვეტად წარმოებადი ტენზორული ველის დივერგენცია განისაზღვრება როგორც:
თვისებები
დივერგენცია წარმოადგენს წრფივ ოპერაციას რომელსაც ახსიათებს შემდეგი თვისებები. ნებისმიერი ვექტორული
F და G ველებისთვის და a და b ნამდვილი რიცხვებისთვის
გამრავლების წესი: ნებისმიერი სკალარული ფუნქციისთვის და F ვექტორული ველისთვის სამართლიანია ტოლობა
ორი ვექტორული F და G ველების ვექტორული ნამრავლისთვის გვაქვს
ან, ექვივალენტურად (ლაპლასიანის გამოყენებით)
ნებისმიერი ვექტორული ველის როტორის დივერგენცია იგივურად ნულის ტოლია.
.
იხილეთ აგრეთვე
დივერგენციის თეორემა
როტორი
გრადიენტი
ლაპლასიანი
სქოლიო
ვექტორული აღრიცხვა
Aktobe International Airport

Aktobe International Airport
Aqtobe International Airport is an airport in Kazakhstan located south-west of Aqtobe. It has a small terminal with five airliner parking spots. It has serviced the Ilyushin Il-86.
Airlines and destinations
Passenger
Cargo
References
External links
Airports built in the Soviet Union
Airports in Kazakhstan
Enciso, Santander

Enciso, Santander
Enciso is a town and municipality in the García Rovira Province, part of Santander Department in northeastern Colombia. Founded on September 9, 1773, by Juan de Enciso, the liberating campaign of Simon Bolivar passed by this municipality on 7 occasions between the years 1814 and 1821.
Municipalities of Santander Department
სტროფი

სტროფი [ბერძ. strophe ბრუნი] — ლიტ. ლექსში შინაარსობრივად და რიტმულად გაერთიანებული რამდენიმე (ყველაზე ხშირად ოთხი) სტრიქონი, ტაეპი, ხანა.
წინადადებაში გამოყენების ნიმუში:
მოსწავლეს უთუოდ დასჭირდება მრავალი სტროფის ზეპირად ცოდნა ამა თუ იმ ლექსიდან ან პოემიდან («სახალხო განათლება»).
ლიტერატურული ტერმინები
ლექსთწყობა
გივი ნიკურაძე

გივი ნიკურაძე (დ. 2 იანვარი, 1949, თბილისი) — ქართველი სპორტსმენი (ნიჩბოსნობა), სსრკ სამგზის ჩემპიონი (1973, 1974, რვაადგილიანი; 1976, ოთხადგილიანი მესაჭით), საერთაშორისო კლასის სპორტის ოსტატი, საქართველოს ნიჩბოსნობისა და კანოეს ეროვნული ფედერაციის ვიცე-პრეზიდენტი (1995-იდან).
ძირითადი შედეგები
რესურსები ინტერნეტში
გივი ნიკურაძე — ქართული სპორტი
დაბადებული 2 იანვარი
დაბადებული 1949
თბილისში დაბადებულები
ქართველი ნიჩბოსნები
საბჭოთა კავშირის საერთაშორისო კლასის სპორტის ოსტატები
კრისტინა პელაკოვა

კრისტინა პელაკოვა ცნობილი როგორც უბრალოდ კრისტინა (დ. 20 აგვისტო, 1987), — სლოვაკი მომღერალი.
ბიოგრაფია
კრისტინამ დაიწყო სიმღერა, ცეკვა და პიანინოზე დაკვრა ბავშვობაში სვიდნიკში. მან გაითვალისწინა მუსიკის მასწავლებლის რჩევა და სწავლა დაიწყო კოშიცეს კონსერვატორიაში სიმღერის განხრით. სწავლის პერიონში კრისტინა ხშირად სტუმრობდა ჯაზ-კლუბს, სადაც მან გაიცნო მისი მომავალი პროდიუსერი მარტინ კუვულიჩი. ის დაეხმარა კრისტინას H.o.M.E. Production record-თან კონტრაქტის გაფორმებაში. მისი პირველი სინგლი „Som tvoja“, დუეტი რეპერ Opak-თან, გამოვიდა 2007 წელს. კრისტინას პირველი სიმღერა „Vráť mi tie hviezdy“ გახდა ჰიტი სლოვაკეთში 2008 წელს. მისი სადებიუტო ალბომი ....ešte váham გამოვიდა იმავე წელს. კრისტინამ შეასრულა სიმღერა „Horehronie“, რომელმაც მოიგო ეროვნული ფინალი და წარადგენს სლოვაკეთს ევროვიზიის სიმღერის კონკურს 2010-ზე. ამ სიმღერამ პირველი ადგილი დაიკავა სლოვაკეთის მუსიკალურ ჩარტებში.
დისკოგრაფია
ალბომები
....ešte váham (2008)
V sieti ťa mám (2010)
Na slnečnej strane sveta (2012)
სინგლები
სქოლიო
სლოვაკი მომღერლები
დაბადებული 20 აგვისტო
დაბადებული 1987
ევროვიზიის კონკურსანტები
მაჩახი

მაჩახი — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 136 კაცი.
რესურსები ინტერნეტში
ისმაილის რაიონის სოფლები
Manta District

Manta District is one of nineteen districts of the province Huancavelica in Peru.
Geography
One of the highest peaks of the district is Yana Q'asa at approximately . Other mountains are listed below:
References
არდეჩი (მწვერვალი)

არდეჩი (მწვერვალი)
არდეჩი — მთა სომხეთში. მდებარეობს ვაიოცძორის პროვინციაში, მდინარე არფის მარცხენა ნაპირზე, სოფელ გნიშიკიდან ჩრდილოეთით 3 კილომეტრში. მწვერვალის სიმაღლე ზღვის დონიდან 2351 მეტრია და წარმოადგენს ვაიქის ქედის ნაწილს.
იხილეთ აგრეთვე
სომხეთის მთები
სომხეთის ქედები
ვაიქის ქედი
სქოლიო
სომხეთის მთები
სან-გრეგორიოს რაიონი

სან-გრეგორიოს რაიონი — რაიონი პერუში, კახამარკის რეგიონის სან-მიგელის პროვინციაში. მდებარეობს ზღვის დონიდან 1 854 მეტრზე. 2007 წლის მონაცემებით, მოსახლეობა 2 688 ადამიანს შეადგენდა, სიმჭიდროვე 8.7 ადამიანი კმ²-ზე. ფართობი 308.05 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კახამარკის რეგიონის რაიონები
სან-მიგელის პროვინციის რაიონები
იიგევის მუნიციპალიტეტი

იიგევის მუნიციპალიტეტი — სასოფლო მუნიციპალიტეტი ესტონეთში, იიგევამაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
იიგევამაას მუნიციპალიტეტები
ვილჰელმ ლუდვიგი (ანჰალტ-კიოტენის მთავარი)

ვილჰელმ ლუდვიგი (ანჰალტ-კიოტენის მთავარი)
ვილჰელმ ლუდვიგ ანჰალტ-კიოტენელი — ანჰალტ-კიოტენის მთავარი ასკანიების დინასტიიდან.
ბიოგრაფია
ვილჰელმ ლუდვიგი იყი ანჰალტ-კიოტენის მთავრის, ლუდვიგ I-ისა მისი მეორე მეუღლის, სოფია ლიპსის უმცროსი შვილი. მამის სიკვდილის შემდეგ, 1650 წელს, ვილჰელმ ლუდვიგმა მიიღო ანჰალტ-კიოტენის მთავრის ტიტული. 1653 წლამდე რეგენტის ხარისხით ანჰალტ-კიოტენს მართავდა მისი ბიძა, ავგუსტ ანჰალტ-პლოცკაუელი. მისი გარდაცვალების შემდეგ, 1653 წელს, რეგენტობა გადავიდა ავგუსტის შვილობილებზე, ლებრეხტსა და ემანუელზე და დასრულდა 1659 წელს, როცა ვილჰელმ ლუდვიგმა სრულწლოვანებას მიაღწია.
1663 წლის 23 აგვისტოს ვილჰელმ ლუდვიგი დაქორწინდა პრინცესა ელიზაბეთ შარლოტ ანჰალტ-ჰარცჰეროდზე. ქორწინება უშვილო გამოდგა. ახალგაზრდა მთავარი 1665 წელს გარდაიცვალა და დაკრძალულია წმ.იაკობის კიოტენის ეკლესიაში. ვილჰელმ ლუდვიგის სიკვდილთან ერთად ასკანიების ანჰალტ-კიოტენის ხაზიც გაქრა. ანჰალტ-კიოტენის სამთავრო გადაეცა ანჰალტ-პლოცკაუს, თუმცა შეინარჩუნა თავისი სახელწოდება.
ასკანიები
ანჰალტ-კეთენის მმართველები
პირველი არმიის კორპუსი (მრავალმნიშვნელოვანი)

პირველი არმიის კორპუსი (მრავალმნიშვნელოვანი)
პირველი არმიის კორპუსი — შეიძლება აღნიშნავდეს შემდეგს ჩამოთვლილთაგან:
პირველი არმიის კორპუსი
პირველი არმიის კორპუსი
პირველი არმიის კორპუსი
პირველი არმიის კორპუსი
ვინდობონა

ვინდობონა — კელტური დასახლება მდინარე დუნაიზე, თანამედროვე ქალაქ ვენის ტერიტორიაზე ავსტრიაში. ძვ. წ. 15 წლისთვის ნორკის სამეფო, რომელშიც ვინდობონა მდებარეობდა, რომის იმპერიის შემადგენლობაში მოექცა, მდინარე დუნაი იმპერიის საზღვრად გამოცხადდა. ვინდობონა გადააკეთეს რომაული ლეგიონის ბანაკად, მაშინ, როდესაც რომაელები დუნაის გასწვრივ საზღვრისა და აქ გამავალი ლიმესის გასამაგრებლად დასახლებებს აარსებდნენ.
ლიტერატურა
Herwig Friesinger u. a. (Hrsg.): Der römische Limes in Österreich. Führer zu den archäologischen Denkmälern. Zweite, korrigierte Auflage. Verlag der Österreichischen Akademie der Wissenschaften, Wien 2002, ISBN 3-7001-2618-2
Christine Ranseder et al., Michaelerplatz. Die archäologischen Ausgrabungen. Wien Archäologisch 1, Wien 2006. ISBN 3-901232-72-9
რესურსები ინტერნეტში
ვენის არქეოლოგიური კვლევის საზოგადოება; ლეგიონის ბანაკი ვინდობონა
რომაული ლიმესი ავსტრიაში, ვინდობონა
ბანაკის ჭიშკრის რეკონსტრუქცია
რომაული ლიმესი სლოვაკეთში
ისტორიული ქალაქები
ძველი რომის ქალაქები
ავსტრიის ისტორია
ვენა
ჺ

ჺ, Ჺ — დამატებითი ასო ქართული დამწერლობისათვის.
კოდების ცხრილი
რესურსები ინტერნეტში
Graphemica (ჺ)
სქოლიო
ქართული ასოები
Bandai Namco-ს თამაშების სია

Bandai Namco-ს თამაშების სია
ეს არის იაპონური კომპანია Bandai Namco Entertainment-ის შექმნილი და გამოცემული ვიდეო თამაშების სია, რომელიც ძირითადად მოიცავს 2006 წლის შემდეგ გამოშვებულ თამაშებს.
თამაშები
დისტრიბუცია
„MotoGP 14“, „Ride“, „MotoGP 15“, „Sébastien Loeb Rally Evo“ და „Valentino Rossi: The Game“ შექმნა და გამოსცა Milestone S.r.l.-მა.
„Lords of the Fallen შექმნა და გამოსცა CI Games-მა.
„F1 2015“ შექმნა და გამოსცა Codemasters-მა.
„Project CARS“ შექმნა და გამოსცა Slightly Mad Studios-მა.
„The Witcher 3: Wild Hunt“ შექმნა და გამოსცა CD Projekt (მხოლოდ PAL რეგიონისთვის).
სქოლიო
იხილეთ აგრეთვე
Namco-ს თამაშების სია
Bandai Namco Holdings
ვიდეო თამაშების სიები კომპანიების მიხედვით
ინდომალაის ოლქი

ინდომალაის ოლქი ან ინდომალაი — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს აზიის ტროპიკულ ნაწილს. დამახასიათებელია ორანგუტანი, გიბონი, მაკაკები და სხვა.
ლიტერატურა
ბ. ყურაშვილი, „უხერხემლოთა ზოოლოგია“, გვ. 28, თბ., 1973
ბიოგეოგრაფიული ოლქები
ბიოგეოგრაფია
ისტორიული ლექსი

ისტორიული ლექსი — ქართული ზეპირსიტყვიერების ჟანრი, ისტორიულ მოვლენებისა და მოღვაწეების ცხოვრების ამსახველი ხალხური ლექსი. ისტორიული ლექსის ყველაზე ადრინდელი ნიმუშები ეძღვნება ვახტანგ გორგასალს და V-VI საუკუნეებით თარიღდება. ცნობილია ლექსები კონსტანტინე არსაკიძის, თამარ მეფის, რუსუდან მეფის, ერეკლე II-ისა და სხვათა შესახებ. ასევე პოპულარულია ქართულ ხალხურ პოეზიაში ბახტრიონის აღება, ასპინძისა და კრწანისის ბრძოლები, 1804, 1812 სახალხო აჯანყებანი, 1905-1907 რევოლუცია დ სხვა. ისტორიული ლექსებში აისახა ქართველი ერის მრავალჭირნახული ისტორია, მისი ბრძოლა დამპყრობლებთან.
ლიტერატურა
სიხარულიძე ქ., ქართული ხალხური საგმირო-საისტორიო სიტყვუერება, ბ., 1949;
ქართული ხალხური საისტორიო სიტყვიერება, ქ. სიხარულიძის გამოც., ტ. 1-3, თბ., 1961-1967
ქსე, ტ. 5, გვ. 247, თბ., 1980
ქართული ფოლკლორი
ქართული პოეზია